- Дида лъалеб бакIалдасан гьесул кидаго пандур букIинчIо: дуцаго пикри гьабеха дибирги пандурги кин рукIинелали. КучIдул гьаризеги гьес гьанже нахъа байбихьана: Муилгун рокьуде лъугьараб мехалъ, гьезулгIаги сабаб бахъинародаян. Муица ячIинаян рагIабиги кьун гьев гIемер инжит гьавунин бицуна. Цо заманалда бицен тIибитIун букIана гьезул балъго магьари бугилан – гьереси батилаанха доб – магьари бугей чIужу досги хъамилароан. ХъахIаб чодул гIадаб хабар букIана дозул рокьул, - хъамунги ячIинчIеб мехалъ кьалде сверана, амма рокьул кучIдуз Дагъистан цIуна.